Sjálfstæðiskonur um land allt hafa tekið höndum saman og efna til söfnunar fyrir Mæðrastyrksnefndir um land allt . Söfnunin , Tökum höndum saman – styðjum barnafjölskyldur í vanda , hefst í dag mánudaginn 7. desember og stendur til 20. desember . Söfnuninni var formlega hleypt af stokkunum í dag fyrir framan húsnæði Mæðrastyrksnefndar Reykjavíkur . Þar fjölmenntu sjálfstæðiskonur og tóku höndum saman . Allur ágóði söfnunarinnar rennur óskiptur til Mæðrastyrksnefnda í Reykjavík , Kópavogi , Hafnarfirði , á Akranesi ( Vesturlandi ) og á Akureyri . Nefndirnar munu nýta ágóðan til að styðja barnafjölskyldur í vanda á Íslandi . Einstaklingar og fyrirtæki geta lagt söfnuninni lið með því að kaupa stuðningskort sem seld eru hjá eftirtöldum fyrirtækjum vítt og breitt um landið : Byko , Debenhams , Dýrfinnu og Finni gullsmiðum Akranesi , Einarsbúð Akranesi , Fjarðarkaup , Hagkaup , Heitt á prjónunum Ísafirði , Kjarval , Melabúðinni , N1 , Nóru Kópavogi , Sælukjallaranum Patreksfirði , Verslunum 10 - 11 , Verslunum 11 - 11 , Verslunum Bónus , Verslunum Krónunnar , Verslunum Nóatúns og í World Class . Jafnframt er hægt leggja inn á söfnunarreikning Mæðrastyrksnefndar á vefsíðu söfnunarinnar www.xd.is / tokumhondumsaman